เปิดนันแบงก์ใหม่ให้กู้ติดเครดิตบูโร
รีซูลูชั่น เวย์ จับตลาดลูกค้าติดเครดิตบูโร ปล่อยสินเชื่อล้างหนี้ ชูดอกเบี้ยต่ำ 15%
15 เม.ย. 2556

รีซูลูชั่น เวย์ จับตลาดลูกค้าติดเครดิตบูโร ปล่อยสินเชื่อล้างหนี้ ชูดอกเบี้ยต่ำ 15% 
นายประชา ชัยสุวรรณ ประธานกรรมการ บริษัท รีซูลูชั่น เวย์ เปิดเผยว่า เมื่อเร็วๆ นี้ได้รับใบอนุญาตประกอบธุรกิจให้สินเชื่อลูกค้ารายย่อยจากธนาคารแห่งประเทศไทย (ธปท.) โดยบริษัทจะเน้นการให้สินเชื่อลูกค้าที่ต้องการปรับโครงสร้างหนี้ (รีไฟแนนซ์) บัตรเครดิต หรือสินเชื่อส่วนบุคคลและติดเครดิตบูโร โดยลูกค้าสามารถที่จะรวบรวมหนี้บัตรเครดิตจากสถาบันการเงินอื่นและมาขอสินเชื่อกับบริษัท 
ทั้งนี้ บริษัทคิดอัตราดอกเบี้ย 15% ซึ่งต่ำกว่าอัตราดอกเบี้ยสินเชื่อส่วนบุคคลที่คิดดอกเบี้ย 2022% และหากลูกหนี้ผิดนัดชำระจะถูกคิดอัตราดอกเบี้ย 28% 
ดังนั้น ลูกค้าที่มารีไฟแนนซ์หนี้จะได้ประโยชน์ดอกเบี้ยต่ำลงและสามารถทำสัญญาผ่อนระยะยาว 4860 งวด ซึ่งจะทำให้อัตราการผ่อนชำระต่อเดือนลดลง ยกตัวอย่างเช่น เดิมลูกหนี้มีภาระการผ่อนชำระบัตรเครดิต หรือสินเชื่อส่วนบุคคลขั้นต่ำ 3,000 บาท จำนวน 5 ใบ ซึ่งทำให้มีภาระการผ่อนชำระหนี้เดือนละ 1.5 หมื่นบาท แต่หากมารวมหนี้และมารีไฟแนนซ์การผ่อนชำระเดือนละ 4,0005,000 บาท อัตราดอกเบี้ยปกติที่ 15% และเป็นการผ่อนแบบลดต้นลดดอก
“บริษัทตั้งเป้าหมายจะปล่อยสินเชื่อเดือนละ 10 ล้านบาท หรือปีละ 100120 ล้านบาท โดยเฉลี่ยลูกค้ามาขอสินเชื่อ เพื่อนำไปรีไฟแนนซ์บัตรเครดิตอื่นรายละ 23 แสนบาท โดยปัจจุบันมีลูกค้าประมาณ 100 ราย และที่ผ่านมาลูกค้ามีการผ่อนชำระได้ตามปกติไม่มีปัญหา” นายประชา กล่าว
นายประชา กล่าวว่า บริษัทยังไม่มีนโยบายที่จะปล่อยสินเชื่อให้กับลูกค้าทั่วไป เนื่องจากลูกค้าทั่วไปสามารถที่จะขอสินเชื่อกับสถาบันการเงินอื่นได้ แต่ที่บริษัทเน้นกลุ่มลูกค้าที่มีปัญหาติดเครดิตบูโร เนื่องจากลูกค้ากลุ่มนี้ไม่สามารถขอสินเชื่อจากสถาบันการเงินได้ รวมทั้งยังไม่รับรีไฟแนนซ์กลุ่มลูกหนี้สินเชื่อบ้านหรือสินเชื่อเอสเอ็มอี เพราะต้องใช้เงินทุนมาก
ในขณะเดียวกันมีแผนที่จะนำบริษัทเข้าจดทะเบียนในตลาดหลักทรัพย์ในปี 2557 เพื่อที่จะระดมเงินทุนการให้สินเชื่อลูกค้ารายย่อย ซึ่งในระบบมีจำนวนมากและปัจจุบันยังไม่มีสถาบันการเงินใดให้สินเชื่อลูกค้ากลุ่มนี้ที่มีปัญหา 
นอกจากนี้ ยังได้มีการตั้งบริษัทบริหารสินทรัพย์ ซีเอฟเอเชีย โดยจะเข้าไปซื้อสินทรัพย์ด้อยคุณภาพจากสถาบันการเงิน